|  |  |  |
| --- | --- | --- |
| **Tantárgy neve: SZAKMÓDSZERTAN (KÖZGAZDÁSZTANÁR) IV.** | **Kódja: LOG\_KG101G4** | **Kreditszáma: 4** |
| A tanóra típusa: **ea./szem**./gyak./konz. és száma: **2+2** | | |
| A számonkérés módja (koll./gyj./egyéb): **GYAKORLATI JEGY** | | |
| A tantárgy tantervi helye: osztatlan [10 féléves] képzésben **8. félév;** osztott[5 féléves] képzésben **2. félév** | | |
| Előtanulmányi feltételek *(ha vannak)*:**SZAKMÓDSZERTAN (KÖZGAZDÁSZTANÁR) I.** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| A kurzus célja a hallgatók felkészítése az iskolai tanítási gyakorlatra és majdani tanári munkájuk végzésére. Legyenek képesek a pedagógiai hivatás gyakorlására a NAT-ban és a Kerettantervben a közgazdasági szakmacsoportos alapozó ismeretek 11-12. évfolyamán az üzleti gazdaságtan tantárgy kapcsán előírt oktatási és nevelési célok megvalósítására, szakmai, módszertani és pedagógiai ismeretek folyamatos megújítására. Segítse a tanulókat leendő szakmai szerepük kiválasztásában, megfogalmazásában, az egyéni életpályájuk reális megtervezésében.  ***A kialakítandó kompetenciák***  *Ismeretek:* az üzleti-szakmai ismeretek szintetizálása, a szakmai ismeretek közvetítését elősegítő módszertani eljárások megismerése  *Készségek, képességek:* a hallgatók komplex látásmódjának fejlesztése, modell-alkotás képessége, motiváló készség, ötletgazdagság  *Attitűdök:* kreativitás, empátia, játékosság, a szakmához való kötődés erősítésének képessége  ***Fontosabb témakörök***  Az Üzleti gazdaságtan tantárgy fontosabb témaköreinek áttekintése, a feldolgozáshoz ajánlható módszerek bemutatása, különösen az alábbi területeken:   * a környezeti tényezők számbavétele és annak módszerei * a vállalkozói tevékenység részterületei és kapcsolódásaik * a számvitel, a pénzügy és a statisztika információt közlő és problémamegoldó szerepének megismerése a vállalkozások irányításában és működtetésében   Tanítás sajátos területeken: szakköri munka, vizsgára, versenyre való felkészítés, pályaorientációs ismeretek.  A kiemelkedő képességű tanulókkal való foglalkozás; a lemaradó tanulók felzárkóztatásának módjai.  Tanórán és iskolán kívüli lehetőségek: tanulmányi látogatások, kirándulások – gazdasági témájú tanóra tartása külső helyszínen.  Megjegyzés: a kurzus néhány alkalommal tanóra-megfigyeléseket és –elemzéseket is magában foglal.  ***Számonkérés***  A hallgatóknak a félév során négy részfeladatot kell megoldaniuk. Be kell nyújtaniuk **három írásbeli házi feladat**ot (egy hospitálási jegyzőkönyvet, amely 11-12. évfolyam üzleti gazdaságtan tantárgy /gyakorlóirodai/ tanóráján készült; továbbá az azt követő óra óravázlatát, valamint egy témazáró dolgozatot). Minden hallgatónak csatlakoznia kell egy 2-3 fős **team**-hez; a csoportok adott témát előre meghatározott időpontra kidolgoznak és prezentáció kíséretében eredményeiket bemutatják az évfolyamcsoportnak. (A kidolgozandó témákat a kurzus vezetője határozza meg az első foglalkozáson.) | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| ***Kötelező irodalom***  Dér Tünde–Tajtiné Szilágyi Kata (2013): *Üzleti gazdaságtan Példatár és feladatgyűjtemény a közép- és emelt szintű érettségi vizsgához*, Nemzedékek Tudása Tankönyvkiadó Budapest.  Tajtiné Szilágyi Kata (2013): [*Üzleti gazdaságtan Elméleti összefoglaló a közép- és emelt szintű érettségi vizsgához*](http://www.ntk.hu/cikk/ntkshop/58347), Nemzedékek Tudása Tankönyvkiadó, Budapest.  [*Üzleti gazdaságtan I. - Bizonylat- és táblázatgyűjtemény*](http://shopline.hu/product/home.action?_v=Novoprint_Bt_Uzleti_gazdasagtan_I_Bizonylat_es_tablazatgyujtemeny&id=3681&ca=SEARCH&type=22)*,* Novoprint Bt., 2007.  110/2012. (VI. 4.) *Korm. rendelet a Nemzeti alaptanterv kiadásáról, bevezetéséről és alkalmazásáról Kerettanterv a közgazdasági szakmacsoportra*  ***Ajánlott irodalom***  Aktuális üzleti gazdaságtan tankönyvek. | | |
| **Tantárgy felelőse:** Kádek István PhD, főiskolai tanár | | |
| **Tantárgy oktatásába bevont oktatók:** Hollóné Kacsó Erzsébet PhD, főiskolai tanár;  Tóth László PhD hallgató, tanársegéd | | |